Title: GRADSKA PODRUŽNICA SRPSKOG LEKARSKOG DRUŠTVA, URUČILA NAGRADE SASLUŽNIM ČLANOVIMA
Author: Tima
Last saved by: Goran Stojic

GRADSKA PODRUŽNICA  SRPSKOG LEKARSKOG DRUŠTVA, URUČILA NAGRADE ZASLUŽNIM ČLANOVIMA

             Nagrade koje dodeljuje struka su najvrednije

*Nagrade za životno delo uručene su akademiku dr Miloradu Mitkoviću i profesoru dr Milanu Višnjiću
* I ove godine smo izabrali najbolje, ljude koji su se posvetili medicini, a posebno su se trudili da daju maksimum sebe, kaže profesor dr Dragan Veselinović, predsednik Gardske podružnice Srpskog lekarskog društva
*Uručeno još sedam nagrada koje su pripale istaknutim pojedincima ili ustanovama u zdravstvu

           Akademik profesor dr Milorad Mitković i profesor dr Milan Višnjić, dobitnici su nagrade za  životno delo koja im je juče uručena na svečanoj sednici Gradske podružnice Srpskog lekarskog  društva Niš. Na istoj sednici uručeno je još sedam nagarada koje su pripale istaknutim pojedincima ili ustanovama u zdravstvu. Na skupu je uručeno devet nagrada, a pored već pomenuta dva dobitnika, nagrađeni su još i profesor dr Dragoslav Bašić, docent dr Miodrag Vučić, profesor dr Marina Deljanin Ilić, profesor dr Miroslava Živković, a nagrada je uručena i Domu zdravlja za izuzetan doprinos  razvoju medicinske nauke i struke. U ime ustanove nagradu je primio direktor profesor dr Milorad Jerkan.
           „Celog svog radnog i životnog veka intenzivno sam se bavio  naukom i istraživanjima i sve je to bilo usmereno kvalitetnijem životu naših ljudi koji nisu imali tu sreću da izbegnu neka teška obolenja zglobova  ili neke saobraćajne nesreće. Na tom putu za koji ne mogu da kažem da je bio težak, bio je vrlo lak jer sam voleo svoj posao i vomim ga i sada,  ostvarili smo rezultate koji su značejni ne samo za našu zemlju već i šire i koji su  prilično doprineli da se  o našim uspesima čuje u celom svetu jer smo organizovali mnoge skupove za stručnjake iz celog sveta. Svakako se prijatno oseća kada dobije nagradu za životno delo i poželeo bih mnogim našim kolegama , posebno mladim kolegama koji često razmišljaju o tome da odu iz zemlje da , ipak ostanu ovde jer je ovde moguće postići  i ono što ne može u inostranstvu. Tamo će vas nagraditi uglavnom materijalno ali će uvek gledati da se njihovi ljudi nalaze na čelu projekata“, istakao je akademik dr Milorad Mitković pre uručivanja nagrade.
            Za životno delo nagrađen je i profesor dr Milan Višnjić, sada u penziji, ali javnosti poznat kao dugogodišnji dekan  Medicinskog fakulteta.
            „ U penziji sam već tri godine, ali sam i pored toga aktivan i moram da vam kažem da mi je ova nagrada  jako draga jer sam je dobio od kolega i takve nagrade su najiskrenije. Iznenađen sam kada sam čuo za nagradu jer sam smatrao da sam već zaboravljen. Osim toga, mada mi nagrada puno znači, mogu da kažem da sam iza sebe ostavio dosta toga što će ovu nagradu opravdati, ali će je i nadživeti“, naglašava profesor dr Milan Višnjić.
           A, dosta je dela iza njega. Dovoljno je pomenuti samo to da je u vreme kada je on bio dekan Mediconskog fakulteta, fakultet od sopstvenih sredstava dogradio aneks zgrade, ali je njegova zasluga i za pokretanje integrisanih studija farmacije kao i strukovnih studija na Madecinskom fakultetu.
           „Nagradu doživljavam pre svega kao predsednik Urološke sekcije Srpskog lekarskog društva i ovo je nagrada  svim urolozima u Srbiji. Kao lekar sam ponosan na ovu nagaradu jer su najdraže one nagrade koje dobijate od svojih kolega, stručne nagrade. Nagradu smo dobili za organizovanje Prvog kongresa urološke sekcije Srpskog lekarskog društva koji je održan  prošle godine u Beogradu sa regionalnim kongresom urologa jugoistočne Evrope za šta smo dobili najprestižnije ocene od Evropskog udruženja  urologa. Imali smo i evropsku školu urologije koja je dobila najbolju ocenu u odnosu na sve škole koje su održane prošle godine u Evropi. U vezi sa tim,  ljubaznošću generalnog sekretara evropske asocijacije i njihovih saradnika,  oni su prepoznali naše napore  i pozicionirali našu organizaciju kao lidera u regionu. Nadam se da ćemo uskoro organizovato  takav skup. Kao nagradu za  stručni rad dobio sam poziv da budem jedan od presedavajućih  na Evropskom kongresu u Barseloni. Drago mi je zbog toga jer to znači da u onome  što radite morate da budete uporni i istrajni. U našem poslu rezultati  nekada kasne, ali svakako da značaj tih rezultata opravdava i vreme i trud“, kazao je profesor dr Dragoslav Bašić, direktor Klinike za urologiju KC Niš i predsednik Sekcije urologa  Srpskog lekarskog društva.
          Ovo je izuzetno važan dan niške Podružnice Srpskog lekarskog društva  kada uručujemo nagrade najboljim lekarima koji su se u različitim oblastima dokazali, kaže profesor dr  Dragan Veselinović, predsednik  niške podružnice Srpskog lekarskog društva.
          „I ove godine smo izabrali najbolje. Ljude koji su se posvetili medicini, a posebno su se trudili da daju maksimum sebe. Najznačajnija je nagrada za životno delo koja je otišla u ruke najvećih stručnjaka. Dodelili smo i nekoliko nagarada  za održavanje stručnih skupova u organizaciji Srpskog lekarskog društva  jer smatramo da je organizacija istih važna za edukaciju, pre svega mladih lekara , ali i za razmenu isjustva  među iskusnijim predavačima koji se uvek nađu na takvim skupovima“, istako je profesor dr Dragan Veselinović.
           On je dodao da su uručene nagrade i za najbolju monografiju, za doprinos nauci i još nekoliko značajnih nagrada. 
                                                                                            V.Petrović

LEG:NAGRADE STRUČNOSTI OD STRUKE::sastanak podružnice Srpskog lekarskog društva
LEG:CELOG RADNOG VEKA BORIO SAM SE ZA KVALITETNIJI ŽIVOT PACIJENATA:Akademik Milorad Mitković
LEG:IZA SEBE SAM OSTAVIO DOSTA TOGA ŠTO OVU NAGRADU OPRAVDAVA::prof.dr Milan Višnjić
LEG:PONOSAN SAM NA OVU NAGRADU,NAJDRAŽE SU ONE KOJE DOBIJATE OD KOLEGA:prof. dr Dragoslav Bašić

(Projekat „Nišlije se uključuju u odlučivanje“ sufinansiran iz budžeta grada Niša)